
ভূমিকা 


হু 


লেরিক এহানর কবিতা এতা ত্রিপুরা চে র সম্পাদক শ্রী সমরজিৎ সিতহ, 
পেয়া ইকরেছুতা । শ্রীনীলকান্ত সিংহ বার ড: অশোক সিনহার পাং 
নিকুলিল । কৰি দিল্‌স্‌ লক্্ীন্র সিংহই লেরিকহান লেহে মোরে উৎস 
পাংকাল দের কৃতজ্ঞতা প্রকাশ করিয়া তা খণ হুজানি নাইতই । 


গীতা মুখার্জি, সুশীল কুমার সিংহ, পরীক্ষা নিয়ামক, নাগাল্যান্ড, অধ্যক্ষ ম 
সিংহ, অধাক্ষ হেমকান্তি সিংহ, অভিনেতা নিশিকান্ত সিংহ, শ্রীমতী অ 
সিংহ, কৰি ভক্ত সিং গাছির নাও তঙাল করে মাতানি থক । কিয়া 

লেরিকহান লেহে তানুর সহায়তা পেয়া আহুরিগ । পরিমল সিংহই প্রুফ £ 
জিতেন্্ নাথে প্রেসর কামে আটিয়া হিনপেইল | কল্যাণীয় জ্যোতির্ম় সি 
মণিদীপা সিংহ প্রেসর কামল গহগ অছিলু উবাকা নিয়াম হিনপেইলা । 
স্রেহাশিস দিযৌবি । 


এবিমলরে লেরিক এহান দেয়া নুয়ারলু দু:খ এহান এজনমে না ককইতই 


মোর প্রধান পাঠকগি এগিলীপ কুমার সিংহ, ০উত্তম কুমার সিঃ 
অধাক্ষ প্রস্র কুমার সিংহ এপেই নেই । কারকাতে ইকরলু ? 


জয়া কম্পুাটার সেন্টারর বদ্ধুবর দিলীপ ধর গিরকর সাহায্য উতারকা ধনাবা। 
উপযুক্ত ভাষা বিসারেয়া নাপাউরি । 


আসাম পাররশার্সর কর্ণধার হাজি নুরুল লঙ্কর গিরকর বিষ্পুপ্রিয়া মণিপুরী ভাষ 
প্রশংসা করৌরি । ব্যবসা বুদ্ধির প্রমাণতে না পেইলু | 


সুজীপত্র 


অটগরে ৭ 

খুৎতল ৮ নুয়া করে অকরিক ৮ নুংকুপিগ ৯ 
নিরন্তর ৯ মাতানি নাইল ১০ 

বানার ছেয়াগ ১০ 

কনার ধৌহান ১১ পথগ ১১ 

মাচুহান ১২ এপেই আছিল ১২ আরাক খানি ১৩ 
মাতিং বুললুতাই আহান ১৪ 

দ্বিয়বেদে ১৪ হাই বুলেদে ১৫ রউ ১% 

হোলি ১৬ মাতেদে ১৬ পাশা খেলা ১৭ 

চরণ আহান ১৮ উপমা ১৮ 

এহান কিহান ১৯ 

ঠহগদিয়া ২০ থঙ আহানর তলে জোনাক ২০ 
বিবুলাগ অউরি ২১ 

রাতি এহান ২২ চতুর্থ শান্তি ২২ পাগালা মিঙালে ২৩ 
আহির পানি সিটা ২৪ মুঙেদে হবা দিন আহিতই ২৪ দু:খ পাছে ২৫ 
তুমি থাই ২৬ দু:খরে আর ১৬ 
খানিক কৰে ইমপানি অ ২৭ 

বানা আহান ২৮ পলাঙগ ২ছ 

হপনহান ২৯ 

আকতা তোরে ২৯ 

নাপাউরি ৩০ সাঙ নাছি ৩০ 

কৰি ল্যাংসটন হিউজরে ৩১ 

হমাজি গাটর পানি ৩২ 


অটগরে 


কথাহান না কাডলহু অ্গত 

ডেগুপালর মাতাম ফাছে বুকগৎ কানহান দিয়া হুন 
লাৎকরেছি হারৌপিয়মর ঠইগর উকডুকানিহান । 
মাদানহানর গারিগৎ ইকরে দিং না থুগুছে আশাহা 
খানি খামকরে দেই, 

অকরাহানতে কই ! অকরাহান নায়া খামকরাহান 
মন এহান খানি আহ্‌ 
আধারহানরে বেড়েরা কাযা যিতইগ মায়ার মগ্ুরী” 
চেয়া আইকগা 

আর লাল নাইকগা । 

পথগর গজে জঙিয়া পড়েছিল রারিহানল আইকগ 


কথাহান না কাড়লই অটগ, আহিগ, নিং শাহান । 
এবাকা শাতক মালতী 

খানিক করে আল তি। 

আশাহান খুংতাঙে করিয়া বাসাছি নুয়ারা পানি । 
খানিক করে লাগেই থংমেইহান । 

কাদাৎ বয়া আছে নেইহান । 

কইতে উমহান, 

তিতাহান না ঠমহান। 

গর দুয়ার নেই বানাহান 

কিহানতে কানাহান | 

নুংশিহান, 

তোরতাউ আর নেই উনি পুনচিহান । 


কিতার অকরা কিতাব খামকরা হারনাপেরা থাইল' 
কথাহান থায়াও রি অর্থ দেকুরাগতে কই ॥ 


মাতানি অনি নে মাতেহে বেলেইং ॥ 
ভাবক নেই, ঘোপু নেই, দহিনা নেই । 
কিতাউ মাতু, কাবেউ মাত্তু 

ওতাউ মাতে বেলেইং, 

কথাহানতে না কাড়লই বেনাই অটগ । 


খুংতল 


খুংতল আহান দিলে মোরে কানা উটঙ আগ, 
আর না রহের দূরেইর মন্দিরগি। 

জনম এহান বেতালেদে ঠই হাতোগি অইলা 
লককরিয়া ককগ বুজে ্বালাহানি থইলা । 
কনাকত মি পাছু এরে নিও এহান না মুকের, 
বিয়ান মাদান পারসহানি হুকের । 
দুয়ারহানো গাটেছি কুংগধে, 

হমাজি তি আরবেদে নাই এবারাদে অদে । 
খানিপপারা বানা দিলে এততা পারা দিতৌ 
মুষ্টি আহান ভিক্ষা দেনে এরে আহিগিতৌ । 
জাঙর তলে পথগ দিলে িতৌগরা তোর গরে, 
চিকইতৌগা বেলসিটিকর পরে । 

তোর নাংহন খানি নিংসিং করনে 

ঠই হাতোগি বাদানিরকা মায়া আকনান দরনে । 


নুয়াকরে অকরিক 


হাগহানর ফুতিচুটিগত্ত কেলয়া পড়িল খানিপপারা মিডাল, 
লেরাপা প্রকৃতির মুঙহানাৎ বাত কুপাঙহানর সাদে । কামনার অটগিৎ ইসে 
সেঙ পানি খুচেই আহান ।আহ ! মিটাদে যৌরাঙহান করুণাম়ী | চুলর 
তলাহানাত্ত জন্মান্তরর নুংশি সুবাস আহান আহক এরে তেক তেক করের 
মিকুপ এতাৎ ।কিতা বুলেছিলে ফিয়মগ, মাত আরাক আক্থুরুম আমারে | 
আমার লেয়ছে হাহাকার এতার, না গুরেছি ভক টাটির আসনহান নেই । 
টেহপাঙহানর আহিগি, চৈত্র সংক্রান্তির লেপেছি ফামহান, রইদে পুড়েছে 
যন্ত্রহান, গছপুরনা অছে চারিয়বারার শূন্যতাহান, আকগয়ো আমারে 
বিসারেয়া নাপেইতারা :। আমি হাকরেছি নুক এহান আগহ য়াকরে দেক, 
আকখুরুম সকোদেক ছিতারেয়া পড়ানির আগে | আমার মাটিয়কপা 
কাৎকরানি এহানরকা থদেক পারা তিনহানর ফাম। 

থাবাল থাষাম, সেগুনিরকা থছি লুয়াগ, বেলিটিকর পংথাজারে 
করে দেই। আছিল উহান আমি মাংকরে বেলাছি। 


ক 


নুংকুপিগ 

নুংকুপিগ য়া এহানাৎ কনাকত য়ককরলুঃ 
উগর বেদে অয়া মিতে কি,লইলাটে পড়লু। 
জাতে দিলু হুনার নৃপুর কাহি সুরি গারগত 
তামফা আগ পিদা দিলু বরন ভাহিল নারগৎ ৷ 
তরে মিতে নাউ চিনেছু, তাউ নাচিনে মোরে 
মি দুয়াদে বুললু, বার, তা আছিলতাই গরে। 
উনা নাছি দিন আহানো, তানাপনা নেইতা, 
তার নারগই মোর এগইতে কতি অছে খেইতা । 
উতাউ হাদিৎ দ্বিয়গিয়ে খেলা খেলা থায়ার, 
বরন আহান সকনিরকা কাদা খানিআয়ার । 
তারে মিতে মাচাক দেউরি, তাউ আকেইদিন দরগা, 
তার কাদানি ভালে দিয়া যোর কাদানি' নেরগা 1০: 
এইরাহানাৎ আয়া থেঙর আহির পানির ঢউগ» 
নুংকুপিগ বাহের উপেই, হকগ অরতা নউগ । 


নিরন্তর 


নিরন্তর অছে হাবি যারি, 

বরনে তিঙের ফুল জারি. 

পার নেই পানিহান অনন্তর আধারে বুরিল 
টুমছেগা হাগ এহানর নীল | 

মামে বাহেছেগা এরে হপনর মড়া এগ্র কার 
কতিয়ো দূরেই আছে এপার হৌপার | 
হে আধার আহিথম ! হে দ্গি পিচুম ! 
তুমি পাহুরেছো হাবি জনমর উম | 
গারিগৎ 

নিংসাহান অছেতা কতিও মত, 

জঙেছে মেয়েক হাবি টগর. . 
আমার এ য়ারিহানো নাছেতা অমর । 


মাতানি নাইল 


মাতানি নাইল এ জনমে মাতিং বুললু কথাহানি, 
বিসারাউরি নারগ খানি । 

দেহছতা কুরাং আছে, লপুকগৎ না পথে গাটে 
লাহুলেক্চেআটে আটে | 

দেহানি নাইল এজনমে তোর শাতহান এ আধারে । 
মামছে এ আহিদ্বগিবিসাররতা বারে বারে 

আধার জালে” ......+ 

আহির পানি ডালে ডালে । 


7 সকনি নাইলে এ জনমে আঙুলিগি মোরকা থছৎ । 
তং গাঙে তি কুরাং বছৎ 

মোর সালেদে এদিন হারি তি বাসেয়া 

যানা নারলু পথ নাপেয়া। 

মাতানি নাইল, দেহানি মাইল, ঠই এগল চানা নাইলু, 
ইঙো নাইলু জনমহানল হার নাপাছু কিয়া থাইলু । 


বানার ছেয়াগ 


বানার ছেয়াগ ! তোর ইঙে জিরাক যৌরাঙ এহান । তার খৌনুগ 
বুজে ডালে দিছ বিরহ ফুলর রগু । দিন এহানর আতহানাৎ দিলু খঞ্জনীগ । ইউগর 
তালহানাৎ বাহিয়া থাইতই ইমপানি আহান । 

হাগ এহানাৎ ায়া আছং নিরুপায় গৌহান । ঠইগইতে হারপাছে 
থাং গোধূলিৎ তিলছেগা আহির পানির ধারাগর মাতৌহান ! 

মি নাযেইতৌগা কুমেই চানাৎ। মি মাচেইতৌগা খেয়য়া আছে 
নুংশিহান । € 

খানি নেগা, খানি মোরকা থদিছ । মিতে উদারি বাদারি করিয়া 
চলুরি মানুগ । নিংশিং নাউরি কুনদিন চাহামহান বুজে বানাহান পাছুতা | 
যৌরাঙহানরে হিস দূর করলা হাবিয়ে । আজি খানি জিরাক । মি আলথক 
অইতে ভাহিয়া নিতৌগা ঠুকরানিহান । 


১০ 


হস 


কনার বৌহান 


ছেয়া এগ জনম এহান পিঠিৎ অয়া বুকগ ছকর, 
কিগথকর ! 

কনার বৌহান এলা দেরতা পারাহানাৎ 

উহ্হান চানাছ 

আধার মিঙাল নিককা লেহে আইতারাতা, 
থাইতারাতা 

আত দরিরা পুয়াল সুরির সাদে ডিগল আহান পারেঙ, 
অইতারা লেঙ । 

মাতে নারলু আছুতা না নেইতা মিতে 

এইগি দিতে। 


কুংগ মাপু* কুংগ মিনাই! 
আজি তি নাই 

পারে দিতেই দশর মুখে রাঙা ফিটা, 
এপেই ভিটা। 

গিরিতে নেই, গুমে আছি চনচরাগি 
মিপারাগি । 

উনা অংগা বুলেছিলু, নাদলে যানা । 
কিহান কানা ! 

লেইরাপা এ আহি দ্বগি কিতা.করত মাতে দেনে 
খানি কেনে । 

কনার বৌহান কুরাং থাইলতা । 
আরতে নাইলতা 

দুয়ারহানাৎ, 

মোরে চানাৎ 


পথগ 


পথগরে ফুলডাল পিদাদেই, 
পথ এগর গর্ভত আমি হাবি জবম অছিলাং। 


৯১ 


মাঢৃহান 

কিহান তিতে থ দিলেতা নুংশিহানর কাতে ! 
জনম এহান খৌরাঙ আহান খানি অইলৌ থারতা, 
হিলর তলে গাতেইলেগাউ খেঙগ অরা চারতা। 
থরুয়াগ গেয়া কাছে নাপুর ফানেক হানে, 

ঠই হাতোগির কি যাচুহান এবাকাউ নাউ জানে । 


আহি দৃগির পানিহানাৎ হাতুরলে তি আয়া 

হুনা রঙহান অলরতানাই হৃদি এগৎ থায়া । 
আধারহানে পাহিয়াগর সাদে ফরদেছিলতা, 
তোরাং যানার মিকুপ এহান এমাটিকৌ ঠিলতা । 
কি খগুরৌ পাহিয়াগ, কি জমরগ তিতে, 

লনা নাকররতা কিয়া এতা হাবি দিতে ! . 
হারৌহানর শাতহান খেইলে, য়ারৌহানর তাউ নাই, 
বাছেয়া তি আছততাক হুনার মাচুর কাউ নাই। 


এপেই আছিল 


এপেই আছিলতা লিসিং লিসিং আন্দিয়া,: বাহিয়া গেল 
দূরেইৎ । কাড়গই বিদাছে অসহায় নারগ | আঙুলিগিংত জঙের বিষ 
ধারাহান । আহির পানির চুড়াগৎ জঙডিযা পড়ের জন্মান্তরর পাহুরেছি খতুহান 


মতছে সাজহান | 


শব্দ সমুদ্রর পার গৎ কানহান নাহুনের আগই ভিক্ষা মাগের 
আলথক অয়া গেছেগা কাড়গ | নীনুয়া আডেইহান কারিয়া হাগ এনা 


রইদহানাৎ বাসেয়া আছে । 


গররচেরৌ দুগ, গেরুয়া প্রকৃতিহান, অসহায় লাম আহান, চার 
এলকরানি আহান, নিৎ.আহান, নিংসিং আহান, পাহুরানি আহান ধুলি 


কণার সাদে বাহের । 


৯২ 


পপ 


আরাক খানি 


আরাক খানি দুঃখ দিতেই বুলেছিলে ঠইগ, 
মাততা মোরে খানিক করে তিরে মিয়ে কইগ। 


হাদিং আছে পথ এগরে 
যাউরিগা-মি দরে দরে»: 

টেকাগরমা আছে নৌগ ছেয়া বিসারেয়া 
কুরাং আছ, তারৌ খানি'জনম আহান দেয়া ॥ 


মুষ্টি আহান বেলির মিঙাল হিচে দিলে; কইতে % 
মেঘলা হাগে ছেয়ায় বৌয়ে গইগ খানি অইতে 
সে্পপুঙ আহান দূরেইৎ কাদের, 
পাহুরানি সুলো নাদের! 

অকলাক আহান চারিবেদে হক চেলয়া আছে, 
বিয়ান মাদান কাদাৎ খানও পানাহানতে নাছে। 


লিকছক হুনাগিরক, হু দিলেতাউ কগগ, 
নুংশিহানাৎ বুরেয়া তি মুজুরলেতা মনগ ৷ 
গেটি আকপেই, খেলা আকপেই, 

দ্গি দূরেই, অছিতা খেই, 

হাদিৎ আছে দু:খহানে সামকরিয়া থরতা, 
কিসাদেতে খেইকরানি তোরতা বার মোরতা । 


কার উরে মি থাইতু আজি, কার খকে মি চড়তু £ 
এপারে না হৌপারে তোর ফূতি টুটিং দরতু! 
মুগে, নাতি পিঠিৎ আছৎ ! 
মোরাংত তি কিহান পাছত! 

মারুপগ না য়েকনাপাগ কিসাদে হারপানি । 
বানাপেয়া দুঃখ দিয়র উহান কি গই জানি । 


৯৩ 


মাতিং বুললুতাই আহান 

মাতিং বুলনুতাই আহান মাতলুতাই আরাক আহান । 
তোর মুঙে আহিমতাই হাবি পাহুরৌরি । 

পাহুরৌরি তোর গালগৎ তিলগ আছে না নেই। 
তোর আহির পানি নাপু না ফুল রঙ । 

তিল ফুলগ কিতার উপমা । 


দিং বুললুতাই আহান, আনেছুতাই আরাক আহান । 
তোরে নিংসিং অইলে হাবিতা পাছুরৌরি। 
হিনাছৎ পানি তার কণা কতগ তোরাংত 
জঙানি নাকরিয়া নাপয়া আছে । 
ওগদে চেইতে বিবুলা অইনু:॥ 


মাতে বুললুতাই আহান মাগলুতাই আরাক আহান । 
তোরে চেয়া পাহুরলু কিতা নেনাৎ আহেছিলুতা । 
তি দিলে দূরেইর পথ উগই জনম এহানরে বেড়েয়া কাদের । 
তি বানাহান দেলারকা তুললে আত উহানাত্ত 
য়াহান পাতিয়া পেইলু দু:খ এহান 
কতিয়ো টুমছেতা ! 


হাই বুলেদে 

রূপা খানি পেইলে মিতে বিদেশ থকইং, 
তোরে সকইং, ১ 

বকচা এহান আই তুলেদে, 
তোর ছি আতে 

ঠইগ বুজে হাতে হাতে ॥ 


রূপা খানি পেইলে মিতে খাকে লেহাওর নুংশি গতে' 
পথে পথে ২ 
আধার গালে বাহে বাহে তোরে পেইংগা,, 

জোনাকহানর মিঙালহানাং জলকেলি তোর খানি চেইংগর, 
হাই বুলেদে, 

কাকেইহানর বাধন এহান আই খুলেদে 

তোর দ্ধি আতে 

ঠইগ বুজে হাতে হাতে ॥ 

রূপা খানি আতে পেইলে করিং চানৌ, 

মুডে দিয়া জনমহানৌ, 

নেয়য়াও থাক ধনৌ মানৌ মোরকা খানি, 

পানির টাটি বাতর বকে হাবৰি জানি 3 

তি মুঙে অ বাতগি নুয়া 

মুখ শুদনর পানা গুয়া। 

হাই বুলেদে, 

মধু বুজক তিল ফুলেদে । 

তোরদ্বি আতে 

ঠইগ বুজে হাতে হাতে ।। 


রঙ 


খেরর গজে মাটি গছিয়া থছিলা দুঃখহানাং 
রঙ গছে দিলতা কুংগই! 

বর্গ মত্য রসাতলে ও রঙর ধারাহান 
অনন্তর ধারাহানাৎ তিলছে । 


১৫ 


হোলি 


ফিরাল এহান পুড়ের লে তোরে খানি চেইংতা, 
ফৎকরেছি মিকুপ আহান লপুক এগ পেইংতা ? 
যৌরাঙ-আহান লেইরাপাছান আছিল কিহুতাউ নেয়া) 
লাগেছে এ দ্ধি এগল তায়ৌ সাজা দেয়া | 

ক গাগা 

'কিতার কাতে 

নেনার আতহান নাইলতা! 

গুবাটি ফুল উম নাপেয়া থাইলতা 


আহিরপানি জোনাকহানাত অলছে তোর শাতহান (7 
আতহান! 

কেথক করের আবীর খানি দেনে কুর্মেইহানাৎ, 

আহি এ থম সালছেতা নুয়া লাজহান চানাৎ ! 


আডুলিগৎ বেরাছিলে মাক্রা মাচুর নারগ 
সকছিলগা দূরেইর পারগ । 
ফিরালহানাৎ আছিল আধার 
গুরেছিলতা পারগ কাদার । 

মুকেছে তোর জুরাগরমাউ আছিল দ্বিগ 
হার নাপেয়া কিহান কিগ 

লুকেয়াহে থইলু+ 

তি বুনেছং ফিরালহানর ছালিগ মি অইলু । 


মাতেদে 


আমি পানিহানর কাদাৎ গেছিলাংগা দিন উহা পানিহান গুমে 
আছিল । হজাক করানি বানাপেয়া না হিনেইলাং আমি । আমার অটে আছিল 
মেয়েক এতারেউ না হিনাদেছি। দু:খহানরে তিলাঞ্জুলি দেনা নুয়ারলাং । 


আমার আতে কুংগহ তুলে দেছে এরে ত্রিতাপ | আমি শুদ্ধ 
নাছি। ওঁহানে আমি কিততাউ কাৎকরে নুয়ারিয়ার | হে শালপ্রাংশু হাগহান, 
তোর জাঙহানর তলে মরানিরকা জরম অছি পকজকর জনম এহানল আমি 


কিহান করতাঙ, খানিক করে মাতে দে । 


১৬ 


পাশা খেলা 


আজি মোরতা শব্দর লগে পাশা খেলা । 

কবি আগর বুকগর আড়ল হংকরেছি পাশাগি 
এবাকাউ ডুক ডুক করের । 

শব্দর মেইথঙহান জুয়াড়িগর সাদে ! অ্টগৎ মুকসিহান, 
আহিগি ইং বার নিষ্ঠুর ! মেইথঙহানর কাদা আগ এসিডে পুড়েছে 
ধতরাষট্র, ভীষ্ম, ছ্রোপ গাছির প্লাস্টার অব প্যারিসর 

অন্ধ মৃক বার বধির মৃর্তিগি চারিবেদে 1 

শব্দই পাশার দানহান. এরা দেনার আগে আংকরল 
কিহানতে পণ থইতেইঃ |....... 

মি মাতলু-। থাইনাত্ত চলিয়া আহেছে উঁহান। 

ছাদ বনবাস বার বছর আহান অজ্াতবাস।. 

ওহানৌ পণ আহান অর থাউ ! 

তিতে জনমহান বনবাসে আছংগ ।? 

জনম এহান অজ্ঞাতবাসে আছতগ । ৪ 
বনবাসে আছ মানুগরতাতে নুয়া করে'কিতার বনবাস ! 
অজ্ঞাতবাসে আছৎ মানুগরতাতে নুয়্া করে কিতার অজ্ঞাতবাস ! 
-ঠইগরে পণ থইলেতে কিতাবুলর! 

- তোর গারিগৎ ইইগ নেই! ভোরতা কিভাউ নেই । 

কারর নিংশা উঁহানৌ উদারিহান 


হুনিয়া গাটহানে'কাদানি অকরল । গাছর ডেঙেতত 

পাতাহানি জিয়া পড়িল । 

বেলি এহান লাজহানে কালাগ অইল :। 

জোনাক তেরা হাগহানাৎ না নিকুলতাই বুলিয়া লেপইলা, 1 
মোর হকগরে আর বিসারেয়া নাপাউরি.। আহির পানিসিটাও । 
বুকগর দু:খহান হিলর লুমপাকগর সাদে ভরি অইল 1 
চারিবেদে অনন্ত আধার আহানর পরাজিত শূন্যতা আহান মিচিল 
বাসেয়া থাইল মোরকা বুলিয়া |. 


১৭ 


চরণ আহান আছিল পারটরি নূপুর জঙেছেতা, 
বিবুলা এ আহি দ্ধগি উনাতে নাছেতা ৷ 

খণ হানি মোর হুজানি নার, 

মিঙাল এহান ইঙে বারার........ 
মেয়েকগিল কিতা করতু রুখাহানতে নেয়া ! 
দিতৌ মিতে বুলেছিলু তোরাহত হে গেয়া 


তলফুতির ললগ তিতে স্বিগ কলকরেছং 

চরণহানর থমকহানাৎ ঠই হাতোগি দেছং 
জনম এহান এদিন হাবি কারাং লালছিলতা, 
বিসারেয়া নাপাউরি মি খোনু বুজে পিলতা । 


য্লারিতে কই, পরিতে কই, গরে কিয়া নেইতা ! 
কলকরানির আতদ্বিয়হান আকথুরুমতে দেইতা 
ভুরার ফুলগ জঙেছিলতা আরাক আধারহানাৎ 
দূরেইহানাৎ নাউ গেছুগা উগরে মি পানাৎ। 
মগিলতা নেই, দিলতাউ নেই, প্রথগ চেয়া আছু 
চরণহালর নৃপুর উতা এবুজো নাউ পাছু। 


উপমা 


উপমা তি কিতা খালকরুরি, 
না নাছতারা মমূরা ময়ূরী ! : 
কুরাং জঙের তাল্পর অলঙ্কার 
শব্দ অর্থ চা খেয়য়া থার | + 
হেকগ কুরাং মাঙছেগা নেই 
পারেঙহানি বৌয়ে বাহের চেই। 


১৮ 


এহান কিহান 


গৌহান নেগা হুকানা পাতাহান, খুরাছু চুল এতা নেগা পানা-ভাংখা 
ফিজেৎহান নেগা দুকগাচ উঠেছে ভিটা । 

দানর সেনাপুলগ নেগা হে মাদানর পরহান । 
যৌরাঙহানর হেকগ নেইগা কাটারেই জারি । 

তর্পণর জলসিটা নেগা পাতালহানর লেটার সেকতাইগ ৷ 
যেগই যেতা পাররাই নিয়া বেলেইগা ৷ 


মি আনেছিলুতা নিবেছে দ্বিগর আগারাগর বকহান । 
লেইরা আগর ফলি ধরেছে আহি থম»... 

থুক করানি আহান, খুমকরানি নেই আংকরানি আহান, 
নিংসিং গাটর পারে বাসেয়া আছে ডুমুর জার, 

রাসে না হমাছে মাথাঙ আগই পথে-পাছিলি ককনাম আহান । 


হাবিরেউ হাবিতা দিয়া যানা মনারি । 

যেগরাংত যেতা পাছু। হাবির খণ হুজানি নাউরি | 
মোরে না আংকরিয়, মি ইচুদিন থায়াও 

কিততাউ হারনাপাছু। 


পথ এগরে আংকরিয়া চেইলু । পাহিয়ার জমহান, 
মাঠার কানিগ, জারর পরর বরনহান, 

থম থম করেছে বিয়ানহান, 
কনকরিয়া থছু বেলিটিকর খরানহান, 

স্বর্গ মর্তার ধুমাগ, 

ডাকর পুংললহান, 

চৈত্র সংক্রান্তির লিকলগি, 

ববেয়ে নেছেগা দাতগি, 

আকগয়ো না খুমকরলা । মাতে নুয়ারলা 

এহান কিহান । 


১৯ 


৮ ঠুইগ দিয়া বানাপেইলু..... অবরিষার ফুলগ, 
কিয়া কাদৌরিতা মাতনে... রা দিয়া চুলগ !...-. 
হয়ে খারগা ফন ধনুকহান .. লেইসৌয়ে খালহানি.. 
নুংশিহানে নেরগ্া আয়া-. কর আহির পানি. 
তিঙকরেছু দিল্লািয়ো.... মাত নেয়ছে দিনহান, .. 
'কিসাদেতে হারপুয়ানি আগই আগর হিনহান-। 


থঙ আহানর তলে জোনাক 


হপনহানর থঙ আহানর তলে জোনার, 
চেয়া আছে মারুপ নেই এ ইমপানিহান, 
কুরাং যারগা চুলগ্াছি তি'ডিগল অয়া !; - 


তুলতুলাছে রাতি তোরে ৷... 

কলা দিতো, মধুর দিতৌঃ 

খানি বাসা, আশাহান মোর নাউ খুঙছে।. 
আহির গজে পাহিয়াগ বয়া আছে। 

মনহান তি দেহেছততা দুহান মাতৌ ! 

মোর হৃদিগৎ হু বুজেছে, জনমহানর খণ হুজেছে । 


থগ আহানর তলে জোনাক, দিয় পারর ছেয়ার বনে 
ফুল শাতছে লাজে ডরে, ইমপানিহান-কারে-বাসার! 
গৎ উহানর কগালা আত অন্ধ অছে মিঙালহানাং ৷ 
মিঙাল এহান যারগা চানে নাগইগদে, 7. 

পথ নাচিনের ফুলর গতে । রঃ 

আই হ্মাজি, আইনে গিদেই, 

আমি তারে পথ দেহাদিক, 

আই লালয়া চুলর থঙহান । 
সেনাপুলগ বুজে আনিছ 

আমি ছগির সালে আরাক ইমপানিহান । 


২০ 


ববুলাগ জরি 


পাগালাগই কিতা করের আকথুলাগই বয়া 

গইগ অয়া। 

নাকরেরতা গরে যানা । 

গারি এগৎ অকরেছিল খরা আহান মারাঙ কানা । 
আছিল নুযা ফিয়ম মাঠা 

ঠইগ বুজে বানার আগা 

কিগই উতা করলা ইতু । 

ছেয়াগতে দূরেই অছে, রি এহান কারাং দিতি । 


পেপুরাগি । ডিমল তুষি সালছতা কুরাং যানাৎ ? 
মিউ আছু পারে হালাৎ,। 

আমার বেয়ক পেপুরঃল ! মাত নেয়ছি তিয়ো মিয়ো, 
আকতা অছি দবিয়গিয়ো ৷ 

এরে ডাশুর হাগ এহানর তলে বয়া 

রইদ বরনে দেরতা ধয়া 

আমি দ্বগির কথাহানি । 

নাউহে-জানি 

লাহলাদে কুরাহ মার 
হারপ্যনিহাল নাহে নাঙর । 


আত আহানাৎ আহির পানি, আত আহানাৎ বানা, 
আহি ছি বাদে দিয়া অছে কিহান কানা! 

গরগ যারগা দূরেই অয়া, 

মি খাইনু এপেই বয়া, 

গরগ কারগ, মিতে কুংগ, কিতা মি করৌরি 
কিতা নেয়ইল, কিতা থাইলতা বিবুলাগ অউরি | 


২১ 


বাতি এহান 
রাতি এহান বরন দিল আধারর মেইথডে। 


গাছর পাতাৎ বৌ আহেছে, নাহেছে তোর লৌ । 
মিঙাল হানৌ 

কার সালেদে হাংকই অছে আহানিহান । 
নাছে থাং মোর ডাহানিহান ! 

সুমে খাছি গমহানো মোর ) 

জনমহানর 

মিনাই অয়া ভার বয়া হে আছু, 

কামর হাদিং তোরেতে নাউ পাছু । 


চতুর্থ শান্তি 


হে পিতৃপুরুষর অস্থি টুমাহানি, গাককরেদেই । ধূপর সাছে 
শিলছে মরণর গংহানরকা হুনারূপার পানিসিটা থছিলাং সেনাপুল এগরে 
মাতেদেইও্ শান্তি । খইনাগুর পিতারেই পাতাহানি ! তুমি দেহেছ আমি 
পাতাল গঙ্গাৎ হিনেয়া আহেছিলাং তোমারে উনা অইক বুলিয়া। কুরাং জঙিয় 
পড়েছতা তুমি ! তোমারেউ মাতিয়ার ও শান্তি । 

তি নায়া কুংগই আমার ঠই এগিরে চক্ষুদান করতইতা হে নীলক 
জনমহান 1ও শাস্তি । ডেং পালর হাদিয়েদে পাংকালপা বেলিহানর চিকারি এ? 
ইমপানি আহানর বেদে সালছে ॥ 

আমি লাৎ করেছি গর এগরে ওঁ শান্তি । খড়ম হানরে ও শান্তি 
ছাত্তিগ লাঠিগ ৭ শান্তি, চারিয় বারাদেতত পাতেছি আতহানি ও শান্তি । চুচ' 
স্বিগ, তোরেউ ও শান্তি বুলানি মনাউরি, মাতে নুয়ারিয়া আছুতা । 


২২ 


পাগালা মিঙালে . 


পাগালা মিঙালে ডাহেরতা লো দিয়া 
পথগ কইতে, কই! 
ডেই ডেই হারা দেছে এরে রাগ এগ, 
ডালে দেই বুজে ঠই। 


দেশাস্তরীগ অইতৌ কারেল মি ! 
কিহান থাংক নাঙ ! 
ছেয়াগ কুরাং কাদিরি আকখুলিগ, 
বিসারেয়া খানি চাষ । 


গর গিরস্তি বাগে দেই” বাগেদেই। 
খেওয়ার কড়িগ আনো, ূ 
আত্রহান কই ? বিসারতে নেয়ছেতা ১ 
ছিড়েছেতা লুরি নানো । 


পাগালা মিঙালে মাতের-'এতাতে কিতা 
বাগেছে কুপাংহানঃ % 
মেইথগহান -নাদেহেছু আজি পেয়া 
দিনহানো কান কান । 


দেশান্তরীগ অয়াতে কিহান কানা । 
কিতাল সালইতেই। 
টুমা টুমা অয়া গুড়াগ হপনহান। 
আহিছিয়গিরো নেই । 


গর গিরস্তি কুরাং কিগই জানে, 
মাঙছে বিদেশহানো, 


বরনে লুকাছে হাওনর পূর্ণিমা, 
বিসারেয়া খানি আন । 


নত 


আহির পানি সিটা 


আহির পানি সিটা করিয়া খুত্তাঙে 
শাতছে মাম হান দিতো কার নাঙে ! 
কইতে মেঙশেল আহির মুডে কই, 
হৃদির ছেয়া এগ কুরাং অর চই ॥ 
ঠুয়ছে মেঘ এতা কিসাদে জনমর 
এপেই এরে পারে হৃদির মাচু অর । 
গোপন খুতলে বিরহ আনেছং 
তোরে মি নাটিনুরি পারি তোর গু ।। 
বারউ উনা অছি দুগই ছ্বিয়পারে । 
আহির পানি সিটা বুজিয়া আতেথারে | 
মুঙেদে হবাদিন আহিতই 


মুঙেদে হবাদিন আহিতই । হিন নাপেই তিনজরার পথগ, 
বাগেছে মিঙালহান, সানেছি হপনহান | 

থিওয়া আছে দুয়ারহানর আহিথম, 

লালছৎ তালহান । আলথক করেছি বার্তনহান । 

এসাদে দিন আর নাথাইতই । আমি নুঙেই অইতাঙাই 
হে লাজপাছৎ বরনহান, নিবেছৎ দসিগর ঙালহান । 
কুমারী শোয়ে হিনেয়া আনতাই সেগ্ু পানির সাদে 
সালইতই আমার উঠান গর । 

আমি পুলকরতাগাই জোনাকর মিঙালহানাৎ হারৌহান 
চৈত্রর ভারল জারে কওয়াকলেইর খুপাখিচেইহানূর সাদে 
আমার কথা এতাউ নাছতই। 


আমি বেলেয়া আহেছি লাম উহান 

ডাহেছি বরন জুরি 

কার্তিকর গুম টিপার কাপক পাতা 

নুঙেই নাছে ধৃূপর নুংশিহান 

হাবি চামইতাই। 

আমার হিন দুখ নুয়ারা পানি হাবি লেমেদে না মাঙইতই | 
মুঙেদে হবাদিন আহিতই 

বাসেয়া থাক কাটা সপা 

যেসাদৌ পৌ পেইতেই, সই নেই । 


২৪ 


দুঃখ পাছে 


দুখে পাছে চুয়েইহানর তিলগ কিয়া, 
ঠেমকরানি কিতা দিয়া ! 

ফুলর গত্হান পুড়িল স্িগ্ৎ 

বানা নুংশি থইলু কিগৎ, 

কুরৌ আহান ঝ্ারো এতা দিতউতা কার নাঙে £ 
হপনহানাৎ ফুলগ আছিল কাটা টেইপাডে |, 


মিঙালসেনার মেইথঙে চেই আহির পানি 
কিতালতে চামকরানি । 
বর্তিগ থাক অয়া হজাক 

গমগমনেই আকগদে থাক । 
গাটহান তি কুরাং আছৎ 
বাসেয়াতে কিহান পাছৎ । 


আজি ঠইগ মেঘলা অছে 

বানা নুংশির পানিহানর খানি গজে । 

কুরৌ আহান য়ারৌ এতা দিলুতা তোর লাঙে, 
হপনহানাৎ ফুলগ শাতর কাটাগি টেইপাণ্ডে । 


আধারহানর আত ধরিয়া কুংগ আহেছিলতা+ 
দিয়া দিলু তারে মিতে বেতা দেনার দিলতী ), 
চুয়েইহানর ভিলগ তোরে.কিতা দেনা, 
তোর সালেদে কিতা থইতু মিশালসেনা ! 
হিনেয়া আই মুকসিহানাৎ তিলগ তিতে ; 
বানাহানর ফিজেৎ এহান পিদা দিতে 
দেহিং তোরে 

হৰাকরে। 

হপনহানর ফুলগ জ্তিল কাটা গিহে আছে 
হৃদিগতত কাড়িয়া মি দিংনে বাছে বাছে ॥ 


২৫ 


তুমি থাই 


হেমপ্রভাবতী খৌরাঙহান, দারাছি থাংজাংহান মালছৎ দৌ জিলকানিহান, জঙেছৎ 
সিংগারেইগর শাতহান, মি নাথাইতৌ দিনেউ তুমি থায়োক । কথা দেই, হাই বুলো, 
থাইতাঙাই বুলিয়া | হে আকাশ-গঙ্গার সেড ধারাহান, 'খেলমাচির চমকিগি, রাতিকার 
বরনর ফুটাৎ বিয়ানর ফিরাল রঙর ঙালহান, য়াবেরুনির তপ্তা আশ্লেষহান, তুমি থাই 
চিরজনমরকা এরে পৃথিবীর দু:খর সেলকম সিটা সকয়া | 

হে গর বিসারার পাগালাগ, চন্দনবনর সুরভিহানর নিংশিংহান, বট খইনাগুর 
মাঠিয়াল লেংকরেছি ছেয়াগ, তুমিউ মোর লগে বেলা দিয়া নাষেয়গা । হেনিঙুরঠুনিংসাহান, 
পৃথিবী এহানর পল্লেইহান অছৎ বস্তর রঙহান, বরেই ফুলর নাসিকাগ, ইচুদিন মি আছিনু 
আরো তুমিও আছিলাই মোরাং চেপয়া । 

আজি যানার পরে পানিহানাৎ খেলেয়া আছিল জোনাকর মিঙালহানে আতহানাং 
দরিয়া মাতল মোরে এরা দিয়া কুরাং যারগাতা  আকথুলাগই 1 আন্দিয়া খর পাহিয়াগ 
যুগযুগান্ত লালয়া মাতল মিতে কারেল থাইতৌ । পুরি জেলাগর ফিজেতহানর অটগিয়ে 
মাতল-মোরেতে কুংগই লেইচন্দনল উককরতই। 

অস্টপ্রহরহান, গৌষসংক্রান্তির ইঙহান, মানু নেই ভিটাগ, তুমি থাই । 

তোমারেউ নেনা মনাউরি | তোমারে কেলেয়া যানা নুয়ারিয়া অদ্ভুতা । মি গেলেগা 
তোমারে কুংগই চেইতই, কুংগই চেপকরতইতা ! অনন্ত শয্যাহানর বিশাল মাঠাহান অছং 
লপুকগ, কুংগই তোরাং গিয়া জিরানি আহান মাগতইতা-! 

উতাউ তোমারে থা যাউরিগা । তুমি 'আরাক আগরে বাসেয়া থাই । মোর 
আহিগিলঃ মোর বানাহানল, মোর দুঃখহানল তোমারে চেইবতা । 


দুঃখরে আর 


দুংখরে আর দু:খ নাদি ছেয়ার বনহান, 
নঙেই রাতি পুড়ের মনহান । 

মলখুম এহান হজাক অছে তোর সালেদে, 
আই ডালেদে 

চানা আহান আহির পুয়াৎ ৷ 
আধারহানে ডাহেরতা নাই বয়া দুয়া 
লাৎকরেছি আত ছ্বিয়হান 

কুরাঙড আছে খানি তি আন । 


২৬ 


খানিক করে ইমপানি অ 


খানিক করে ইমপানি অ গরচেরৌগ 
ইমপানি অই ফুলর কুড়ি, নীলুয়া হাগ 
টেঙারাখর হিলগি খানি ৷ 
কইতে আজি গরর মানু 
মুখালহানর হৌগদে কুন আহি থমে 
মরণহানর বার্ডন আহান ) 


পিচুমগিরমা কি এলাহান 

হেকগ অছে ডিগল পথগ । 

গারিগরমা রককরেছৎ যানার পরহান ) 

বরণ ডাহো ইমা ইন্দল, কই সরারেল মাদইতে কই , 
হুনার কেইরাক লামের চানে রসাতলে । 

বরন আহান পাহুরিয়া মরণহানাৎ । 


ভিটাগরমা বইলা মাচি থাচির দিনে । 
লালছেতা যাত্রা এগ 
উঠানহানৌ নাউ সেঙছে। 

পারা এহান কুরাং থনা । 


আছহৌ আটহান গাট লালয়া 
সালছে চেই এ মাম এহান। 
মুর নঙাছে ডকহান আয়া । 


খানিক করে ইমপানি অই আসাংপাহান 
, কাদানিহান হুনে বেলেইক হবা করে । 


২৭ 


বানা আহান 


বানা আহান বুজে থছু তাগু এগৎ এগ কিগ, 

কুন বরিষার কেতকীগ । 

হ্বদির কোণর দু:খহানর মুকসি আয়া 

আধারহানাৎ আছিল বয়া 

চিনলু আজি নুয়া করে 

মাদান পরে । 

ভিয়ে মিয়ে.যারি আহান দিলতা আছিল, 

ইহ দিনতে সময় নাছিল । 

সাঙ নাছিলে জনম এহান, সাঙ নাছিলে দু:খ তিতে 
চেয়া যাইতে পথ এখিদে । 


তোরাং হে নাই আছিল পাউরি ! 

মি উগদে নাহে চাউরি 

জিংতা অনির হারৌ পিয়ম, কুরৌহানাৎযারৌ সিটা 
কারাং আছিল হম দেনারতা ঘলগি কিতা ! 

তাপু এগৎ আছিল জলা, 

নুংশি নুগেই আহান তলা । 
কেতকীগ্ বাসেয়া তি আছততাতে মোর সালেদে 
মাদানহানাৎ নুংশি খানি আয় ডালেদে । 


পলাঙগ 


কথা আহান দিতৌ বুলেছিলে হুনার পলাং আগত । 
যারি আহান দিতৌ বুলেছিলে কাদের পথগরে' । 
রাতি নঙেই আগেইহান করিয়া জোনাকর মিালহান 
গাটর পারগৎ বয়া থাইতে 

মি তোরকা বাসেয়া আছিলু পলাঙগর কাদাৎ। 
হাদি হাদিৎ পথেদে নিকুলিয়া তোরে চেইলু। 
আগেইহান পথে পড়িয়া আছিল উনি 

মিঙালহানর জাঙহান পানিয়ে ধ-দেছিল উনি । 
মোরতা দেহানি নাইল । হুদালা ছুনার পলাংগৎ 
নাপাছু তা রমকরিয়া বাসেয়া থাইনু জনমহান । 


চা 


হপনহান 


হপনহানর আঙ্জুলিগি লেহাও জারির তলে মরে যারগা । 
লাংটিয়া পাল আহান ফরদিতারা । 

খানি দূরেইং বমদূতগ সিগারেট আগ লাগেয়া । 
বাসেয়া আছে । ঠইগল যিতইগা ৷ 
লাংটিয়ারকা থদিতই খলগ । 

রইদ পড়তই, বরন পড়তই 
জোনাকহানে মতছে মিঙাল সিটা সিটা 

ফামহান সেঙকরিয়া লালয়া যিতইগা ॥ 
হুত্ুমেউ এপেই আছিল থাঙু ! 

নৌ কাদলে রাতি মালক লকেয়ে 

আঙুলি উগির য়ারি দিয়া ঠেমকরতাই। 

আর কেগগ আহিল নাবুলিয়া 

__ খঁরে হপনহানে কেকার, রে উঠিয়া বহিল, 
ওরে আহের তোর আহিগিৎ হমানিরকা। 

-_ ইমা, কিহানতে অইতই ) 

-_ তিয়ো হপন দেখতেই । ঁহানল খেলানি মনেইতেই । 
খেলতে খেলতে হপনহান মরতই 

উহান বার সিংগারেই জারির তলে গাতেইতাই। 
হান বার আকদিন আরাক আগর 

আহির পুয়াগৎ হমেইতই । 


আকতা তোরে 


আকতা তোরে দিলুতা মি নাদেছুতাই আকতা, 
খালকরিয়া তোর মনহানে দু:খ পানি নাকতা । 
মায়াহানর মিঙাল খানি লককরেছু মিতে 

পথগ কুরাং পড়িল বার মিঙাল গাঠি দিতে । 
মিএলহানৌ মামইল গাঠিৎ, মাওইলতা নাই পথনৌ 
মুকানিহান নারতা চানে বেড়াছে এ লতগৌ । 
তোরে দেনার হুদালা আত করনু উবুরিগ+ 

নাউ দেখনু আধারহানাৎ জঙিলতা থাঙ কিগ । 
নেই আকতা তোরে দিলুঃ নেই আকতা মোরতা 
মাত নেয়ছে খুংতল এহান কতি পাঙগ অরতা । 


২৯ 


নাপাউরি 


নিমর ফুলর নূংশিহানাৎ চেপয়া আছিল আধারহান । 

গ্রাট আহানর পারগৎ নিংশিংহান। 

পন্রিগর হেইলাংচাকে নাপছে ইং আহান । 

মোর আতহানাৎ হিয়র দিয়া গুমজেছিল লাজ নেই ইপনহান | 


হাবিরৌ খানি খানি চিনৌরি | ইমে শাতহানি পাহরেছুতা না । 
নাঙহানিতে নিংশিং অউরি | 


প্চুমগির হাদিৎ নুংশিহান । 

মাতাম ফাছে ইঙেলেই 

বরনে তিঙেছে যৌরাডহান গারিগৎ বাসেয়া আছিল । 
বর দিয়োরি, যৌরাঙুহান পুষ্চি পালয়া থাক । 


দিনহানর নাও থছিলুতা কুসুম, 

: রাতিহানর নাঙুহান থামবাল,। 
গুমহানর নাঙ সিঙ্গারেই । 
মিঙালর জাপ চন্দন পিদেছে হাগ এহানর তলে 
আজিতে আকগরৌ বিসারেয়া নাপাউরি । 


সা নাছি উর 

গাটহানর গজে নঙেছে মেঘ এতারে চাকুরা নেই। 
কামে গইগ অছি মানু । 

গাট এহানর আহিগি' জিপে আহের,: 

মেঘর অটগৎ দ্িগ | 
আধারহানে মহরিহান অয়া জাপদে দিতই.। 

মানু সাঙ নাছি। নুয়ারাপানি, শৌ কাদানি, যারি পরি । 
ছবি এহান ছবিয়পারেদে বৌহানাৎ বাহিয়া যারগা । 
আকগরৌ সকো নুয়ারের ৷ 


৩০ 


কবি ল্যাংসটন হিউজরে 


কৰি লাংসটন হিউজ, মোর মেঙশেলহান! :.. 

আমার হপন আহান বাগিয়া চুরমার অছে পাংকালর আতে 1: 
মি এপেই বয়া তোর হার্লেমর কবিতাহান পাকরুরি ৷ 

তোর দুঃখ ওঁহানে মোরে দু:খহান হিকার 1 

তোর অভিযান উহ্ানে মোরেউ অভিমান হিকার। : 

মোর মাতহানর গজেদে, দু'খর গজেদে রঃ 
নই 

পারা দিয়া সালছে ক্ষমতার দর্প আহান । 


কৰি ল্াংসটন হিউজ! তিতে তোর দু:খহানরে ফিরালহান করে 
বেলিহানাৎ তুলে পারেছং বলী পামপলগিল । 


আমিতে মুর তুলে নুয়ারেছি 
মোর খুলি বনক উগরে বর্বর পশুশভিয়ে 


মালকর উরেত্ত কাড়লয়া নিয়া বুকগর গজে গুলি করিয়া মারলা 1. 


যে বুকগৎ প্রেম আছিল, আহির পানি আছিল, ০ 
মোর বেইবুনিরে পঙ্গু করে দিলা । 

মি রকতর হাদিৎ, মৃত্যুর হাদি, বঞ্চনার হাদি, অপমানর হাদিই 
'ইকরুরি কবিতা এহান পাকরেকুরা নেই ॥ 


কবি ল্যাংসটন হিউজ, আল এহন নানার 
মোর কবিতার মেয়েক কাড়লইতারা তারে মাতেদে 
তানুর নংমেই তাই মোর হপনহানরে মারে নুয়ারের । 
মোর কলমগত্ত পড়ের রকত এতা 

তানুর মেইথঙহানাৎ লাগেরগা । 
সল মানুরে অপমান করিয়া ভানুহে অপমানিত অইতারা । 


৩১ 


হুমান্জি খাউর পানি 


হমাঙ্ছি খন পরনি কিনা অক 

মান করেছহতা খত 

গাছ হাৰি মামা আছি । 

যাঠার কানিগর আছে পৃ এখ হক ভিফিন্তা আছে । 
(বহাল হাহা নেই) 

যেঘর হাদি খালা মামলা বেছিহান নিকুনানি নাকরেত 

যেইথওহান বুজেরা খারা আজহা কিবা 

মিতে কিতা করতু হতবেনাই । 

মিতে আহিতৌহে বুজেছিবু নাই; 

নিংসিং অউরিতা ভোজ গারিসং নুঝ নুর! যৌবন গালহান 

ফুটিং কটিং বুলের ? 

মোর বৃকগৎ তপ্তা নিংসাহান । 

তোর আহির পুয়াগত বর্তিগ 

মোর বুকগৎ ছেয়াহান করে পড়ের ॥ 

হাগহানে মাটিহানে তোর পারাহানে মোরে বার্ডন দের 

মামছৎ মিঙালহান, জঙেছ লেউ ফুলগি 

পারগৎ কাদিয়া আছৎ আসাংপাহান 

হমাজিরে মাঠিয়া দিয়া বহেছৎ বৌছান 

খানিক করে মাতে দেই, আকখুরুম মেইথঙহান তুলিয়া চাক 

মিভে কিতা করতু ! দিন এহানিয়ে বেড়ের়া খয়া 

আহে নুয়ারেছু ! আহিতৌ বুলেছিলুগ । 

কিতা করতু! মি লালছু। 

এজজনমরকা মোরে গাককরে দেক । 

আহিগ না'মামো থাইতে মেইথগুহান 

আক্খুরুম চেইং 


আকথুরুম গারিগর ইংহানল 
থাইল জনম এহানরে হিনা দিং 


৩২ 


8801 


ধন্য রাজকুমার কবিতা প্রথ্যাত কৰি নবকান্ত বুয়া গিরকে অসমীয়াৎ অনুবাদ করেছে । 


% 
ধনগ্রয় রাজকুমার বিষুপ্রিয়া মণিপুরী সাহিতার আধুনিকতার জনকগ । ভার কবিতাৎ 
রোমান্টিকতা, দুঃখ হাব বানাহানর সাদ টইগ বুয়া ার । বজ্র পরী কবিতা দি: 
গারিগ পেয়া থার, হান ধনঞ্রয়রকা | মনহান, উহানৌ, উহানৌ তারকা । 

সম্পাদক : ত্রিপুরা চে 


স₹ 


] খানি বাছা ( হপনর বাবু ধনঞ্য় রাজকুমাররে ) 
(অংশ) 


মুস্তর অলিপুতাৎ তি হিচেছিলে বিরনর বীজ ফৌদক অছে 
া আহিতারা চতুর্দশী জোনাক মাহি। 

ডেউটির মিঙালে চিনে পররতা, তোর মাঙছে হপনহান " 
| ক. ধনঞ্জয় আর জিন নাকরি । মালঠেপে কা 
ঃ খৌরাগুল বাসাছে তোর ইমার আতহানান্ত ; 
তাপ করা গুরা টাবা বরেয়া কুমেই চা । 
মেষেক ডালল প্রেমে হমা ॥ 


শ্মতি কুমার সিংহ 
স 
ধনপ্তয় রাজকুমার আমার সাহিতাৎ ডাঙর গোলা আহান - তার অবিভ্াবর লগে লগে পুরানা 
কৰির ধ্যান ধারণা... ঠারর বিন্যাস হাবি বাহিয়া গেলগা । ছন্দা এপেই হৌপেই দীপ 
আকেইহানর অস্তিত্ব বাদে । তারে বেরের়া প্রতিষ্ঠান আহানর জরম... 
বিশ্বজিৎ সিংহ, 
রর 
... বি্ু্িয়া মণিপুরী কবিতা (ধনঞয় রাজকুমার রচিত, ভক্ত সিং -র অনুবাদে) পাকরিয়া 
মুগ্ধ অইনু । এহানরকা দ্বিতীয় ধনাবাদ । 
বৈদানাথ চক্রবতী ( নৈহাটি ) 
সাহিতা* নবপর্যায় - ৪৭ 


